# Felhasználói útmutató

# Személyi számítógép VAIO Fit 14/15SVF14A1/SVF15A1

Nyomtatás

## Az SD-memóriakártyák használatával kapcsolatos megjegyzések

Az SD-memóriakártya használatának megkezdése előtt olvassa el a helyes felhasználásra vonatkozó alábbi figyelmeztetéseket.

- Tartsa az SD-memóriakártyát gyermekektől távol. Könnyen lenyelhetik.

- Ne érjen az SD-memóriakártya csatlakozójához az ujjaival, sem fémből készült tárggyal.

- Az SD-memóriakártya kifinomult elektronikus részegységeket tartalmaz. Ne tegye ki ütődésnek, ne hajlítsa meg és ne ejtse le.

- Az SD-memóriakártyákat ne szedje szét és ne alakítsa át.

- Az SD-memóriakártyát ne tegye ki nedvességnek.

- Ne használja és ne tárolja olyan helyen az eszközt, ahol a következő hatások érhetik:

  - Rendkívül magas hőmérséklet (például napsütötte autóban)

  - Közvetlen napsütés

  - Magas páratartalom vagy korrozív anyagok

  - Igen nagy por

- Csak olyan SD-memóriakártyát és adaptert használjon, amely megfelel a VAIO számítógépe által támogatott szabványoknak. A nem kompatibilis kártyák, illetve átalakítók beragadhatnak a foglalatba, ami károsíthatja a számítógépet.

- Írásvédett SD-memóriakártyára nem lehet adatot írni.

- Ajánlott biztonsági másolatot készíteni a fontos adatokról.

- A tárolt adatok elveszhetnek, illetve sérülhetnek a következő esetekben:

  - Ha SD-memóriakártyát távolít el, vagy kikapcsolja VAIO számítógépét miközben adatot olvas be vagy ír az SD-memóriakártyára.

  - Ha az SD-memóriakártyát statikus elektromosságnak vagy elektromos zajnak kitett helyen használja.

- Hordozáshoz tegye a védőtokjába az SD-memóriakártyát, hogy elkerülje annak elektrosztatikus feltöltődését.

- Mielőtt SD-memóriakártyát használ más eszközön, például digitális fényképezőgépben, hordozható audio eszközben, formázza (inicializálja) az SD-memóriakártyát a készülékkel.

  Egyes készülékek nem támogatják a számítógépek fájlformázását, és javasolják az SD-memóriakártya formázását. Ilyen esetben másolja a memóriakártyán tárolt adatokat VAIO számítógépére, majd az adott eszköz segítségével formázza meg a memóriakártyát. Az SD-memóriakártyán lévő minden adat el fog veszni, és törlődni fog a formázással.

  További ismertetést az eszköz útmutatójában talál.

- Ne helyezzen más tárgyat az SD-memóriakártya foglalatába.

- Az SD-kártyafoglalat kizárólag a támogatott memóriakártyák használatára (adatok írására és olvasására) szolgál, másra nem használható.

- Az elvégzett teszteken a 2013 januárjáig forgalmazott SD-memóriakártyák (2 GB kapacitásig), SDHC-memóriakártyák (32 GB kapacitásig) és SDXC-memóriakártyák (128 GB kapacitásig) kompatibilisnek bizonyultak VAIO számítógépével. Azonban nem garantálható, hogy számítógépével az összes SD, SDHC és SDXC memóriakártyával kompatibilis.

- A VAIO számítógép SD-memóriakártya-foglalata nem támogatja az SD-memóriakártya, az SDHC-memóriakártya és az SDXC-memóriakártya szerzői jogvédelmi funkcióját.

- Ne kíséreljen meg más típusú memóriakártyát vagy memóriakártya-átalakítót helyezni a foglalatba. A nem kompatibilis memóriakártyák, illetve kártyaátalakítók beragadhatnak a foglalatba, ami károsíthatja VAIO számítógépét.

- Egyes típusú SD-memóriakártyák, például az UHS (ultragyors) adatátviteli funkcióval rendelkezők rendkívüli módon felhevülhetnek a memóriakártya folyamatos olvasása miatt. Ilyenkor eltávolítás előtt várja meg, amíg a memóriakártya lehűl.

Ugrás a lap tetejére

### Kapcsolódó témák

- SD-memóriakártya behelyezése
- SD-memóriakártya behelyezése/eltávolítása

Ugrás a lap tetejére